Последно плаване

Изпращане IV група 2009

Водещ І: - Ние сме слънчеви деца, носим радост, красота.

 Щастие във погледа ни грее, весел смях от нас се лее.

 Тази слънчева дружина си има прекрасна градина,

 Която ОДЗ се нарича и всички много я обичат.

Малки и големи, , умни, шумни, палави, игриви- това сме ние, децата от ..

Водещ ІІ: Подготвили сме ви едно морско пътешествие. Нима не сте играли на пирати наужким, потайничко? Поне веднъж не сте ли кръстосвали с кораби крилати огромното море надлъж и нашир? Гмурнете се във веселата врява на онзи кораб, пуснал котва там. Нека наужким попътуваме.

1. Песен „Мечтатели- мореплаватели”

Капитан : - Земя на хоризонта, курс към брега!

І дете от острова:- Вижте, кораб, той ще ни отведе до нашата Родина!

ІІ дете:- Но корабът е с черен флаг. Това са пирати!

Капитан:- Така е, пирати сме! Аз съм Питър Пан, а това са моите приятели. А вие кои сте?

І дете: Ние сме корабокрушенци- български деца. Корабът ни попадна в ужасна буря и се озовахме на тоя остров.

Капитан: - Българчета? България? Че коя е тази напозната земя?

ІІ дете:- Сред венеца на две полушария, там, едва различима добре,

 Се е сгушила мойта България с тих бял Дунав и с Черно море.

І дете:- Тук мама, дом и слънце, небето с шарка синя,

 Трева и плод и зрънце са моята родина.

Капитане, там е нашата детска градина с любимите играчки и пъстри книжки.

ІІ дете: - Там е и нашето бяло училище, където наесен ще постъпим в първи клас.

І дете: - Отведи ни оттук и в замяна ще п олучиш карта, чрез която ще откриеш острови с несметни богатства. ( подава картата).

Отново звучи песента „Мечтатели- мореплаватели”. От водата се показва Ариел.

Ариел: - Здравейте! Аз съм от света на приказките. Измислена съм от Андерсен е съм най- красивата русалка. Търся своя принц. Не сте ли го виждали на някой кораб?

Капитан: - Не, но виждам земя на хоризонта. Според картата това трябва да е Островът на приказките. Ела с нас, може би там ще откриеш своят принц!

Водещ ІІ: - За да успеете да напуснете островът без произшествия, ще трябва да разпознаете от кои приказки са героите.

Мащехата на Снежанка: - Огледало, огледало, повтори, че на света

 Никъде не си видяло друга с мойта красота.

Дете с огледало:- Ти, царице, си дарена с извънмерна красота,

 Но Снежанка е за мене най- красива на света.

Мащеха към Ловеца: - Ловецо, искам Снежанка веднага да напусне нашата приказка! Заведи я в гората и там я остави да я изяде страшния вълк.

Ловецът хваща Снежанка за ръка и я завежда до столче, тя сяда и плаче.

Влизат, танцувайки, Бременските музиканти, Червената шапчица и Малкият принц и се приближават до Снежанка.

Снежанка:- Кои сте вие?

Всички:- Ние сме Бременските музиканти, аз съм Червената шапчица, а аз- Малкият принц и съм тръгнал да диря своята роза.

Снежанка:- Помогнете ми, щом сте толкова весели, да намеря своите джуджета..

І джудже:- Кой е пил от моята чашка?

ІІ джудже:- Кой е ял с моята лъжичка?

ІІІ джудже:- Кой е ял от моята паничка?

ІV джудже:- Кой е седял на моето столче?

Водещ ІІ към децата от кораба:- С героите на кои приказки се срещнахте?

След като децата отговарят, водещият подава сандъче с книжки с приказки.

Капитан:- Това ли е съкровището?

І водещ:- Да, вълшебните приказки могат да ни отведат навсякъде! А без тези талантливи деца не бихме могли да напуснем тоя изоставен остров.

Капитан: - Да вдигаме котва и да видим какво ни очаква!

Рулеви:- Вдигни котва, пълен напред!

Отново звучи песента „Мечтатели- мореплаватели”.

Рулеви с далекоглед в ръката:- Земя на хоризонта! Стоп, машини, пусни котва!

Капитан: - /Гледа картата/- Според картата това трябва да е островът на света и природата. /чете/ Съкровището ще откриете ако се огледате внимателно и отгатнете гатанките.

Открива цвете, на листата му са изписани гатанки. Учител чете въпросите.

Капитан: ІНаучихме доста неща на този остров. Е, тръгваме ли? Какво ли ни очаква още?

Рулеви: - Вдигни котва! Пълен напред!

Отново звучи песента „Мечтатели- мореплаватели”.

Рулеви: - Остров на хоризонта!

Капитанът гледа картата: - Я, да видим кой е този остров. Така..Това трябва да е островът на буквите. Да, това е!

І водещ: - Капитане ,ще намерите съкровището на този остров когато отговорите на три въпроса:

1. Как наричаме още знамето? – флаг
2. Коя е най- хищната риба?- акула
3. Кой морски обитател може да се движи назад?- рак

Думите се изписват в кръстословица. Коя е новата дума? – ФАР, за какво служи?- Да показва пътя на корабите.

І водещ: - Капитане, съндъчето е отворено. Виж, какво има вътре!

Капитан: - Дано поне тук има нещо златно! А, това са букви!

ІІ водещ:- Буквите са златно съкровище, защото с тях пишем, четем книжки и научаваме още много други интересни неща.

Дете: - Буквите като дечица тичат, скачат в надпревара.

 Ту се хващат за ръчица, ту се крият из буквара.

Дете: - А, Б, В, Г, Д, Е, Ж казвам както си лежа.

 З, И, Й- ми подсказва батко.

 К, Л, М, Н, О, П, Р, тук за мъничко ще спра.

 С, Т, У, Ф, Х, Ц, Ч, веч към края й търча.

 Ш, Щ, Ь, Ъ- зная, Ю, Я- това са всички 30 братчета, сестрички.

І водещ: - Кога са се родили буквите? Кой ни ги е подарил?

 **Стх. „Кирил и Методий**”

**Песен за буквите**

Дете подава сандъче, в което капитанът открива букви върху транспарант. Окачва го на кораба.

Капитан:- Благодаря ви, деца! Разбрах, че на островът на азбуката е много интересно, а жителите на този остров са буквите.

Отново звучи песента „Мечтатели- мореплаватели”.

Рулеви: - Земя на хоризонта!

Капитан: /разглежда картата, чете/ - Според картата това е островът на математиката. Числата и геометричните фигури са неговите жители. Съкровището се намира под най- високата палма. /обръща се към рулевия/ Иди и го донеси!

ІІ водещ: - За да отворите сандъчето, трябва ад решите следната задача:

„В морето плавали 1 подводница, 2 парахода и 3 лодки. Към тях се присъединил и един пиратски кораб. Колко общо са станали плавателните съдове?

/Сандъчето се отваря, в него има транспарант с цифри/

Капитан: - Това ли е съкровището?

І водещ:- Това са цифрите на числата, сега ще ти покажем колко е забавно да ги използваш. С тяхна помощ ще украсим твоят кораб. Ще закачим знаменцата според тяхната поредност в числовата редица. /Подреждат числовата редица./

І водещ: - Виж колко шарен и приветлив стана твоят кораб, капитане!

Дете/ брои пръстчетата на ръцете си/ : -Аз броя 1, 2, 3, знам и 4 дори.

 Но напред понеже гледам, продължавам 5, 6, 7.

 Пътят кратък е нататък- осмо, девето, палчето ми е десето.

І водещ:- Чрез математиката определяме мястото на предметите, определяме мястото на предметите, определяме дните на седмицата, научаваме колко е часът. Цифрите ни помагат да разберем колко е голям един кораб, с колко възела в минута се движи, какво разстояние е изминал и още много други важни неща.

**Песен за математиката**

Капитан: - Благодаря ви, деца. С вас открихме ценното богатство на знанието.

ІІ водещ: - Капитане, време е и ти да изпълниш своето обещание- да ни върнеш отново в България, за да видим своите близки.

Капитан: - Ние, пиратите, държим на дадената дума. Вдигни котва!

Отново звучи песента „Мечтатели- мореплаватели”.

Капитан:- Земя на хоризонта! Според картата това е Европа.

Излизат деца с национални носии на Испания, Гърция и Франция. На мултимедия се представят снимки от държавите/

Дете във френска носия: - Бонжур! Аз съм посланникът на Франция. Нашата столица е Париж. Франция е третата по големина държава в Европа. Нашето вино и многото видове сирене са прочути в цял свят. Най- голямата забележителност на Париж и символ на Франция е Айфеловата кула с височина 300метра.

Дете в испанска носия: - Ола! Аз съм от Испания! Нашата столица е Мадрид. В Испания е топло и слънчево, по улиците на нашите градове често се правят кориди. Ние, испанците, сме много лъчезарни и темпераментни.

Дете в гръцка носия:- Ясу! Аз съм посланникът на Гърция със столица Атина. Гърция се слави с ярко слънце и древна история. При нас е страхотно, защото в моретата, които ни заобикалят, плуват много делфини, има всякакви истории за страшни чудовища . След като се нахранят, гърците чупят чиниите, а в земята са скрити много стари съдове и сечива. Яхара! /довиждане/

Дете в българска носия: - Здравейте! Вече сте в България- нашата Родина! Столицата ни се нарича София! СТраната ни е малка, но с красиви планини, зелени равнини и кристално сини езера. В горите ни е пълно с всякакви животни, нивите ни раждат златно жито. Прочути сме със своето гостоприемство, така, че бъдете добре дошли!

**Танц на народите**

І водещ:- Докато пътувахме с вас през морета и океани, не остана време за раздяла с любимата детска градина.

Капитан: Сбогом, зайчета, мечета, кукли, шарени петлета.

 Лятото ще изтече кратко като миг.

 А пък ние тая есен ще постъпим в първи клас.

 Дете:- И като на кораб, седнали на чина, потегляме със радост и тъга.

 След дни безгрижни детската градина оставяме на малките след нас.

/Детето подава плюшена играчка на малката си сестричка./

Учител: - Мили деца, днес вие прекрачихте прага на детската градина за последен път. Преди четири години вие за първи път тук се докоснахте до чудния приказен свят, имахте своите най- първи срещи с красотата, изкуството и науката. Нравствените добродетели, основите на знанието и добитите навици, на които ние ви научихме, ще ви бъдат в услуга за цял живот.

Учител: - От тази есен вие ще бъдете първокласници. Безгрижните дни ще останат назад. Нека всеки от вас съхрани скъп спомен за тези години. А ние ще запазим образа на всяко дете с невинните лудории и детска чистота.

 Мили родители, пазете децата си! Дайте им най- ценното, което не се купува с пари- вашата любов и внимание! Научете ги, че не най- важното е броят на шестиците в бележника, а броят на приятелите, които ще са до тях! Пожелаваме успеши и щастливи училищни години на всички ви!